
ΕΟΡΤΑΣΤΙΚΟ ΠΡΟΓΡΑΜΜΑ 28ης ΟΚΤΩΒΡΙΟΥ 1940

Με την ευκαιρία του εορτασμού της Εθνικής μας επετείου της 28ης Οκτωβρίου θα πραγματοποιηθούν στην πόλη των Φιλιατών  οι παρακάτω  εκδηλώσεις.

Κυριακή  25 Οκτωβρίου 2026
Ώρα  18:00 Πανηγυρικός   Εσπερινός στον Ιερό Ναό Αγίου Δημητρίου  
Ώρα 19:00  Προσέλευση επισήμων
Ώρα 19:30  Περιφορά της εικόνας του Αγίου Δημητρίου στην πόλη των Φιλιατών.
    
Δευτέρα  26 Οκτωβρίου 2026
Ώρα 7:30 π.μ. Αρχιερατική  Θεία λειτουργία στον Ιερό ναό Αγίου Δημητρίου 

Τρίτη   27 Οκτωβρίου 2026
Γενικός σημαιοστολισμός όλων των Δημόσιων και Δημοτικών Καταστημάτων, Ε.Τ.Ε., ΕΛ.ΤΑ, οικείων  και ιδιωτικών καταστημάτων από της 8ης πρωινής ώρας μέχρι της δύσης του ηλίου της 28ης Οκτωβρίου , καθώς και η φωταγώγηση των  ανωτέρω καταστημάτων, οδών και πλατειών  τις βραδινές ώρες της 27ης και 28ης Οκτωβρίου του 2026.
Ομιλίες στο Λύκειο – Γυμνάσιο και στα Δημοτικά Σχολεία για την σημασία της Εθνικής Επετείου.
Ώρα 11:00 π.μ. Προσκύνημα των μαθητών των σχολείων Μέσης και Δημοτικής εκπαίδευσης και των τροφίμων του Kέντρου Προστασίας του Παιδιού Θεσπρωτίας στο Μνημείο Πεσόντων, τρισάγιο, κατάθεση στεφάνων, σιγή ενός λεπτού σε μνήμη των αθανάτων νεκρών μας και ο Εθνικός Ύμνος.

Τετάρτη 28 Οκτωβρίου 2026
Εορτασμός Εθνικής Επετείου 28 Οκτωβρίου 1940
Ώρα  7:30  π.μ. Θα σημάνουν χαρμόσυνα οι καμπάνες της Εκκλησίας. Η δε Φιλαρμονική του Δήμου θα περιέλθει στους δρόμους της πόλης παιανίζουσα θριαμβευτικά θούρια και εμβατήρια. 
Θεία λειτουργία της Αγίας Σκέπης στον ιερό Ναό Άγιο Δημητρίου.      
Ώρα  8:00  π.μ. Έπαρση της σημαίας στη Λέσχη Αξιωματικών Φρουράς Φιλιατών. 
Ώρα 10:00 π.μ. Δοξολογία στον Ιερό Ναό Αγίου Δημητρίου. Εκφώνηση πανηγυρικού της ημέρας, από τον  Διευθυντή Γενικού Λυκείου Φιλιατών κ. Κιτσάτη Κωσταντίνο. Στη συνέχεια ακολουθεί επιμνημόσυνη δέηση στο μνημείο πεσόντων, κατάθεση στεφάνων υπό των Αρχών, Συλλόγων, Σωματείων και Οργανώσεων, σιγή ενός λεπτού ,προσευχή για την ανάπαυση νεκρών  και ανάκρουση του Εθνικού Ύμνου από την Δημοτική Φιλαρμονική.
Ώρα 11:00  π. μ  Παρέλαση προ των επισήμων στον καθορισμένο χώρο, της μαθητιώσας νεολαίας της πόλης μας και πεζοπόρων τμημάτων του τάγματος Εθνοφυλακής Φιλιατών.
Ώρα 11:45 π.μ. Δεξίωση επισήμων και πολιτών στo Τάγμα Εθνοφυλακής Φιλιατών.
 Ώρα 17:30   Υποστολή της Σημαίας με συμμετοχή της Δημοτικής Φιλαρμονικής .
Στις εν λόγω εκδηλώσεις καλούνται να παραστούν οι Πολιτικές Αρχές, τα Σώματα Ενόπλων Δυνάμεων, τα Σώματα Ασφαλείας, Δημόσιοι Οργανισμοί, Σύλλογοι και οι πολίτες του Δήμου Φιλιατών.
Οι Εκκλησιαστικές, Στρατιωτικές και Αστυνομικές Αρχές παρακαλούνται να ρυθμίσουν, σε αντίστοιχα και ανάλογα με την αρμοδιότητα που έχουν, τα της Εκκλησιαστικής Τελετής, Τάξεως – Παρατάξεως.
Υπεύθυνος Τελετής ορίζεται ο Δημοτικός Σύμβουλος  Φιλιατών κ. Φώτιος Μέγγουλης.

